שרוך סרט

שמאל|ממוזער| משרוקית מחוברת לשרוך סרט
שרוך סרט הוא רצועת בד או חבל, המשמשת בפונקציות שונות, בין היתר כאמצעי הצמדה לאביזר זיהוי (תג שם למשל). שרוך סרט יכול גם לשמש לאבטחה או לסיוע בהורדת חפצים על סיפון אונייה."lanyard lan-yrd." Merriam-Webster's Collegiate(R) Dictionary. Springfield: Merriam-Webster, 2004. Credo Reference. Web. 1 October 2012.

 מקור 
האזכורים המוקדמים ביותר לשרוך סרט היו בצרפת במאה ה-15 כחלק מפריטי ביגוד, תחתוני חוטיני או מנגנוני סטרפ-און שונים.
שמאל|ממוזער| מרלינספייק עם שרוך
בעבר לאביזרים שונים כמו למשל סכינים קטנות היה בדרך כלל מוצמד שרוך סרט המורכב מלולאת חוט קשורה יחד בקשר יהלום. השרוך סייע באבטחת האביזרים מפני נפילה וגם איפשר אחיזה נוחה ורחבה יותר בכף היד, במיקרים של ידית אחיזה קטנה או צרה.

בצבא הצרפתי, שרוכים מסוגים אלו שימשו לחיבור אקדחים, חרבות או משרוקיות למדים של לוחמים. הם גם שימשו פרשים רכובים וקציני ים בעת מילוי תפקידם. שרוך המחובר לאקדח ניתן להסיר בקלות ולחבר מחדש על ידי המשתמש, ולהבטיח שהוא יישאר מחובר לאקדח, גם אם משתמשים בו וגם אם הוא מאוחסן בתוך נרתיק אקדח לנשיאה.

בצבא נהוג לענוד שרוכים בשילובי צבעים ודפוסי צמה שונים על כתפי המדים כדי לציין את ההסמכה או את ההשתייכות הגדודית של חיילים."lanyard." The Macquarie Dictionary. South Yarra: The Macquarie Library Pty Ltd., 2005. Credo Reference. Web. 1 October 2012. ראה ערך מורחב שרוך (מדים). בגדודי פרשים בעבר נהוג היה לענוד שרוכים בצד שמאל כדי לאפשר לרוכבים לשלוף משרוקית מכיס הטוניקה בצד שמאל ובכך לשמור על תקשורת עם שאר הרוכבים. חברי רגימנט הארטילריה המלכותי הבריטי עונדים שרוך שבעבר היה מחזיק מפתח ששימש לכוונון פתיל של פגז נפץ.

 שימושים 
 שרוך סרט דק יכול לשמש כשרשרת הנענדת מסביב לצוואר, לכתף, לפרק כף היד או מחובר לחגורה.
 השרוך יכול לשמש לאבטחת פריטים כמו מפתחות או תעודת זהות או כרתמת בטיחות למניעת אובדן ציוד יקר ערך כמו למשל מצלמה.
 שרוך סרט יכול לשמש בעת ירי ארטילרי או לחימוש של המרעום על פצצה המוטענת על גבי מטוס."firing lanyard." McGraw-Hill Dictionary of Scientific and Technical Terms. New York: McGraw-Hill, 2003. Credo Reference. Web. 1 October 2012.
 שרוך סרט מנוטרל יכול לשמש במקרים של מתג איש מת למצב בו משיכה בשרוך תשבית מכשיר מסוכן.

 סגנונות וחומרים 
שמאל|ממוזער| שרוך סרט לחיבור מפתחות, עם תפס מתכתי דומה לזה של רצועת הולכה
הסגנון, העיצוב או החומר ממנו עשוי שרוך הסרט משתנים בהתאם למטרה הסופית של השרוך. החומרים הנפוצים לייצור של שרוכי סרט הם פוליאסטר, ניילון, בד סאטן, משי, פוליאתילן טרפתאלט (PET), עור ועוד.

 אביזר לגאדג'טים 
ממוזער| דיסק און קי עם שרוך סרט הכולל מאפיין בטיחותי (בשחור) שנועד למנוע חנק בשוגג כאשר השרוך נלבש סביב הצוואר|234x234 פיקסלים
שרוכי סרט היו בעבר הלא רחוק בשימוש נרחב עם מכשירים אלקטרוניים קטנים כמו מצלמות, נגני מדיה ניידים ודיסק און קי כדי למנוע אובדן או נפילה. נהוג היה לייצר את האמצעים האלו עם חור קטן מובנה בפינה. לשרוך הסרט בדרך כלל הייתה לולאת חוט אותה ניתן לחבר לחור הזה בעזרת קשר פשוט. רצועת היד בשלט רחוק של קונסולת המשחקים Wii היא סוג של שרוך סרט השומרת על השלט מחובר לזרועו של השחקן במהלך תנועות נמרצות שלרוב נפוצות בשימוש בו.

 שרוך לענידת תג זיהוי 
שרוך סרט משמש בדרך כלל להצגת תגים, כרטיסים או תעודות מזהות במקומות בהם נדרשת אבטחה, כגון עסקים, תאגידים, בתי חולים, בתי סוהר, במהלך כנסים, ירידים, תערוכות וככרטיס מעבר לאזור שמאחורי הקלעים בעסקי הבידור. שרוכים כאלה עשויים לרוב מבד וכוללים קליפס המחובר לקצה. לעיתים פריטים קטנים כמו כרטיסי ביקור או עטים יכולים להיות ממוקמים מאחורי התג לגישה נוחה. שרוך סרט יכול לשמש גם כמחזיק מפתחות, במיוחד עבור שימוש במקומות בהם ניתן לאבד מפתחות בקלות, כגון חדרי כושר, בריכות ציבוריות ומקלחות משותפות.

בכנסים ואירועים שונים ניתן להתאים שרוך סרט ולעצב אותו כך שיכיל את השם ו/או הלוגו הקשורים לאירוע, העסק או הארגון. אפשר לעצב שרוך סרט בטכניקות שונות בין היתר הדפס רשת, אריגת נול מכני, מעבר חום והדפסת אופסט.

 כרצועת בטיחות 
שרוכים מחוברים לעיתים קרובות גם למתג איש מת או מפסקים של מכונות מסוכנות כגון מכונות חיתוך תעשייתיות גדולות, על כלי רכב כמו אופנועי ים או רכבות ועל הליכון לפעילות גופנית, כך שאם המשתמש יהפוך לפתע מחוסר יכולת, הנפילה שלו תמשוך את השרוך המחובר לפרק כף היד מה שיביא לעצירה מיידית של המכונה או הכלי.

שרוכים רבים של מסמכים רשמיים כמו תעודות זהות כוללים תכונה מובנית המכונה סגירה "מתפרקת". שרוך מתפרק משתחרר במשיכה או בהפעלת לחץ על מנת למנוע חנק. שרוכים כאלו משמשים לרוב בבתי חולים, במרפאות, בבתי ספר, בתים סיעודיים או בית קשישים, מתקני טיפול בילדים או מפעלים הדורשים מהעובדים להפעיל מכונות.

 ראו גם 
 מעלן
 איחוי קליעה

קישורים חיצוניים

 הערות שוליים 

קטגוריה:צמידים
קטגוריה:מדי צבא
קטגוריה:בדים
קטגוריה:סרטים (חומר)